มีอาการปวดท้องน้อยด้านขวาล่าง กดแล้วเจ็บ เป็นมา 3 วันแล้วค่ะ วันแรกที่เป็น ช่วงบ่าย มีอาการมวนท้อง รู้สึกแน่นท้องเหมือนมีแก๊สในกระเพาะ ถ่าย 2-3 รอบ พอตกดึกเจ็บท้องน้อยด้านขวาล่าง (ความรู้สึกเหมือนจุก) และมีไข้ขึ้น รู้สึกอยากถ่ายท้อง แต่ถ่ายไม่ออกแล้ว หลังจากนั้นช่วงวันที่ 2 ก้ยังมีอาการเจ็บอยู่ไม่ต่างจากวันแรก คือเจ็บแบบจุกๆ จะรู้สึกเจ็บมากขึ้นหลังกินข้าว ไข้ขึ้นเป็นระยะ วันนี้วันที่ 3 ก้ยังมีอาการเจ็บอยู่ค่ะ แต่คือมันเป็นอาการเจ็บที่ทนได้ ลักษณะเหมือนเวลาจุก ก่อนหน้านี้เราเคยปวดบริเวณนี้มาแล้วครั้งนึง แต่ในครั้งนั้น ปวดรุนแรงมาก จนคิดว่าเป็นไส้ติ่ง แต่หลังจากไปหา ตรวจเลือด คุณแจ้งว่าผล 50/50 และให้ยาแก้อักเสบมากิน วันรุ่งขึ้นก้เริ่มดีขึ้น และอาการหายไปค่ะ เราไม่ได้มีเพศสัมพันธ์หลายเดือนแล้ว อาการแบบนี้จะเข้าข่ายอะไรบ้างคะ ขอบค่ะ
สวัสดีค่ะ อาการปวดท้องน้อยบริเวณด้านขวาล่าง อาจเกิดจาก1. ลำไส้ส่วนที่อยู่ช่องท้องด้านขวาล่างอักเสบ จากการติดเชื้อที่มากับการทานอาหารหรือน้ำดื่มที่ไม่สะอาด ซึ่งนอกจากจะมีอาการปวดท้องแล้ว มักมีท้องเสีย หรือคลื่นไส้ อาเจียน ร่วมด้วย2.ไส้ติ่งอักเสบ อาการปวดมักเกิดขึ้นอย่างเฉียบพลัน โดยเริ่มที่บริเวณรอบสะดือ ต่อมาย้ายไปปวดที่ท้องด้านล่างขวา อาการปวดจะรุนแรงเรื่อยๆ ภายใน 1-2 วัน และจะมีไข้ร่วมด้วย นอกจากนี้อาจมีท้องเสีย ท้องอืด อาเจียน ปัสสาวะผิดปกติ ร่วมด้วย3. ปีกมดลูกด้านขวาอักเสบ มักเป็นผลต่อเนื่องจากมดลูกอักเสบ (หรือเรียกว่าเกิดอุ้งเชิงกรานอักเสบ) อาการคือจะมีปวดท้องน้อยร่วมกับตกขาวที่ผิดปกติ บางรายอาจมีตกขาวเป็นหนองได้ เจ็บท้องน้อยขณะมีเพศสัมพันธ์ ปัสสาวะแสบขัด4. มีซีสต์หรือเนื้องอกของปีกมดลูก หรือของรังไข่ด้านขวา นอกจากทำให้มีอาการปวดท้องน้อยแล้ว อาจทำให้มีประจำเดือนที่ผิดปกติหรือเลือดออกผิดปกติด้วย และอาจคลำได้ก้อนในท้องได้5. ท้องนอกมดลูกด้านขวา แต่อาการปวดท้องจะเป็นรุนแรง และมีอาการขาดประจำเดือนมาก่อน รวมถึงเลือดออกจากช่องคลอดผิดปกติหากอาการปวดท้องไม่ได้รุนแรงขึ้นเรื่อยๆ ก็ไม่น่าเกิดจากโรคไส้ติ่งอักเสบ หรือหากไม่ได้มีอาการขาดประจำเดือน ก็ไม่ได้เกิดจากมีภาวะแทรกซ้อนจากการตั้งครรภ์เกิดขึ้น ดังนั้น ก็อาจเกิดจากการมีลำไส้อักเสบ มีซีสต์หรือก้อนเนื้องอกในช่องท้อง มีปีกมดลูกอักเสบ แนะนำควรไปพบแพทย์เพื่อตรวจว่าเกิดจากสเหตุอะไร ในเบื้องต้น ก็ควรเลือกทานอาหารที่ย่อยง่าย รสไม่จัด ไม่ควรทานอาหารจำพวกยำ ดองต่างๆ ไม่ทานอาหารปริมาณมากไป ทานอาหารสะอาดที่ปรุงสุกใหม่ มากๆ งดการดื่มชา แกาแฟ และแอลกอฮอล์ เป็นต้น